







ANEXA NR.2 









la H.C.L. _____ din ____________

Lista actelor justificative necesare a fi depuse de către petenţi ca anexă la solicitarea de obţinere a subvenţiei conform Programului naţional privind sprijinirea construirii de locuinţe proprietate personală, aprobat 
prin OUG nr.51/28.06.2006 şi Legea nr.12/2007
Cererile de subvenţie se depun la Serviciul Centrul pentru Consiliere Cetăţeni, de regulă, înainte de încheierea contractului de împrumut cu instituţiile financiar-bancare specializate în acordarea de credite ipotecare pentru finanţarea construcţiei locuinţelor. În vederea constatării îndeplinirii condiţiilor pentru acordarea subventiei prevăzute de lege, solicitantii acesteia vor depune, odată cu cererea de subventie sau în termenul stabilit de consiliul local la care s-au adresat, următoarele documente justificative:

    a) copie autentificată de pe actul de identitate al titularului cererii. În cazul tinerilor casatoriti în varsta de pana la 35 de ani fiecare, se depun şi copii autentificate de pe actul de identitate al sotiei/soţului şi de pe certificatul de căsătorie;

    b) dacă este cazul, o adeverinta eliberata de primarul unităţii administrativ-teritoriale de domiciliu, din care sa rezulte ca se afla în cel puţin una dintre următoarele situaţii:

    1. au rămas fără adapost în urma avarierii grave sau distrugerii locuinţelor proprii datorită unor calamitati naturale ori a unor dezastre sau accidente de care nu se fac vinovaţi;

    2. sunt evacuati din locuinţe situate în construcţii expuse unui risc major, cum ar fi alunecarile de teren, seismele, inundatiile;

    3. sunt evacuati din locuinţe ce fac obiectul unor legi de restituire către foştii proprietari a imobilelor trecute în proprietatea statului sau sunt chiriaşi în astfel de locuinţe;

    c) declaraţii notariale ale titularului cererii şi, respectiv, ale membrilor familiei - soţ/sotie, şi/sau copii aflaţi în întreţinerea acestuia/acesteia - că nu au deţinut şi nu deţin o locuinţă în proprietate, (sau după caz: că nu deţin în proprietate o locuinţă cu o suprafaţă construită desfăşurată mai mare de 50 mp.), că nu au primit sprijin de la bugetul de stat sub forma de subvenţii pentru o altă locuinţă şi că este prima locuinţă pe care o construiesc prin credit ipotecar. Pentru titularii de cereri şi, respectiv, membrii familiei - soţ/sotie şi/sau copii aflaţi în întreţinerea acestuia/acesteia -, care se încadrează în situaţiile prevăzute la lit. b) pct. 1 şi 2, declaraţiile notariale se vor referi numai la nedetinerea în proprietate a unei alte locuinţe decât cea afectată în urma unor calamitati naturale sau a unor dezastre ori accidente de care nu se fac vinovaţi ori, după caz, numai la nedetinerea în proprietate a unei alte locuinţe decât cea din care sunt evacuati datorită faptului ca aceasta este situata într-o construcţie expusă unui risc major, cum ar fi alunecarile de teren, seismele, inundatiile;

    d) extras de carte funciară, din care sa rezulte ca solicitantul de subventie deţine un drept real asupra terenului pe care se realizează construcţia locuinţei;

    e) documente edificatoare, care sa dovedească o forma de înregistrare ca persoana juridică autorizata în domeniul construcţiilor civile, în conformitate cu prevederile legale, a antreprenorului prin intermediul căruia se realizează construcţia locuinţei (certificatul de înmatriculare/înregistrare la registrul comerţului şi obiectul de activitate pe domenii, în conformitate cu prevederile din statutul propriu);

    f) o copie de pe contractul de construire a locuinţei;
    g ) autorizaţia de construire, inclusiv contractul de execuţie a locuinţei încheiat cu un 

          antreprenor de specialitate autorizat   
    h) graficul de execuţie a lucrărilor de construcţie;

    i) o fişa tehnica a construcţiei, întocmită şi certificată de antreprenorul general, pe baza modelului prevăzut în anexa nr. 1 din Ordinul comun MAI – MTCT nr.1373/20.07.2006 şi nr. 1413/18.08.2006.

    j) orice alte acte în completarea dosarului.
